钦定古今图书集成/明伦汇编/官常典/第755卷 > 尹伸 庄祖诰 吴宇英 蔡如蕙 江腾龙
## 钦定古今图书集成/明伦汇编/官常典/第755卷 > 尹伸 庄祖诰 吴宇英 蔡如蕙 江腾龙

王起峨　李含乙

按《明外史忠义传》：“伸字子求，宜宾人。万历二十六年
进士。授承天推官，屡迁南京兵部郎中、西安知府，陕
西提学副使，苏松兵备参政。公廉强直，不事媕阿，三
任皆投劾去。天启时，起故官，分守贵州威清道。贵阳
围解，巡抚王三善将深入大方，伸颇赞之。监军西征，
三善败殁，伸突围归，坐夺官，戴罪办贼。四年，贼围普”
安，伸赴援，贼解去，遂移驻其地。贼复来攻，率参将范
邦雄破走之，偕诸军逐北至三岔河。总督蔡复一上
其功，免戴罪，贬一秩视事。历湖广按察使、左布政使。
崇祯五年被论，调河南右布政使，以失御流贼罢归。
伸性刚寡合，所至与长史迕然，待人有始终。笃分义。
工诗善书，日课楷书五百字，寒暑不辍。张献忠陷叙
州，匿山中，搜得之，骂不肯行。贼重其名，必欲生致之。
成都，至井研，骂益厉，遂攒杀之。福王时，起太常卿，伸
已先死。蜀中士大夫在籍死难者，成都则云南按察
使庄祖诰，广元则户科左给事中吴宇英，资县则工
部主事蔡如蕙，郫县则举人江腾龙。而安岳进士王
起峨、渠县礼部员外郎李《含乙》，皆举义兵讨贼，不克，
死。